**Lietošanas instrukcija: informācija lietotājam**

**Sinupretpilieni iekšķīgai lietošanai, šķīdums**

Genciānas sakne (*Gentianae radix*)

Prīmulas ziedi (*Primulae flos*)

Pļavas skābenes laksti (*Rumicis herba*)

Plūškoka ziedi (*Sambuci flos*)

Verbēnas laksti (*Verbenae herba*)

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

Vienmēr lietojiet šīs zāles tieši tā, kā aprakstīts šajā instrukcijā vai kā ārsts vai farmaceits Jums teicis.

1. Saglabājiet šo instrukciju! Iespējams, ka vēlāk to vajadzēs pārlasīt.
2. Ja Jums nepieciešama papildu informācija vai padoms, vaicājiet farmaceitam.
3. Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Skatīt 4. punktu.
4. Ja pēc 7‑14 dienām nejūtaties labāk vai jūtaties sliktāk, Jums jākonsultējas ar ārstu.

**Šajā instrukcijā varat uzzināt**

1. Kas ir *Sinupret* pilieni un kādam nolūkam tos lieto
2. Kas Jums jāzina pirms *Sinupret* pilienu lietošanas
3. Kā lietot *Sinupret* pilienus
4. Iespējamās blakusparādības
5. Kā uzglabāt *Sinupret* pilienus
6. Iepakojuma saturs un cita informācija
7. **Kas ir *Sinupret* pilieni un kādam nolūkam tos lieto**

Jūsu zāles sauc *Sinupret* pilieni iekšķīgai lietošanai, šķīdums. Lietošanas instrukcijā šīs zāles sauc *Sinupret* pilieni. *Sinupret* pilieni ir augu izcelsmes zāles ar sekrēciju veicinošu darbību.

*Sinupret* pilienus lieto šādos gadījumos:

* akūts un hronisks deguna blakusdobumu iekaisums;
* akūts un hronisks elpceļu iekaisums;
* papildterapijai antibiotisko līdzekļu lietošanas laikā.

1. **Kas Jums jāzina pirms *Sinupret* pilienu lietošanas**

**Nelietojiet *Sinupret* pilienus šādos gadījumos:**

* ja Jums ir alerģija pret aktīvajām vielām vai kādu citu (6. punktā minēto) šo zāļu sastāvdaļu.

**Brīdinājumi un piesardzība lietošanā**

Pirms *Sinupret* pilienu lietošanas konsultējieties ar ārstu vai farmaceitu.

Šīs zāles jālieto īpaši piesardzīgi pacientiem ar diagnosticētu gastrītu (kuņģa gļotādas iekaisums) vai jutīgu kuņģi. *Sinupret* pilienus ieteicams lietot pēc ēdienreizēm, uzdzerot glāzi ūdens.

Ja simptomi saglabājas ilgāk par 7‑14 dienām, pasliktinās vai periodiski atkārtojas, kā arī tad, ja rodas elpas trūkums, drudzis vai strutainas krēpas, Jums jākonsultējas ar ārstu.

**Bērni un pusaudži**

Dati par *Sinupret* pilienu lietošanu bērniem līdz 2 gadu vecumam nav pietiekami, tādēļ tos nedrīkst lietot bērniem līdz 2 gadu vecumam.

**Citas zāles un *Sinupret* pilieni**

Pastāstiet ārstam vai farmaceitam par visām zālēm, kuras lietojat, pēdējā laikā esat lietojis vai varētu lietot.

Pašlaik mijiedarbība ar citām zālēm nav zināma.

***Sinupret* pilieni kopā ar uzturu, dzērienu un alkoholu**

Nav norādījumu.

**Grūtniecība, barošana ar krūti un fertilitāte**

Ja Jūs esat grūtniece vai barojat bērnu ar krūti, ja domājat, ka Jums varētu būt grūtniecība vai plānojat grūtniecību, pirms šo zāļu lietošanas konsultējieties ar ārstu vai farmaceitu.

Grūtniecība

Tāpat kā visas zāles *Sinupret* pilienus grūtniecības laikā drīkst lietot tikai pēc tam, kad ārstējošais ārsts ir rūpīgi izvērtējis riska un ieguvuma attiecību.

Barošana ar krūti

Nav pieredzes par *Sinupret* pilienu lietošanu krūts barošanas periodā, tādēļ šo zāļu lietošana nav ieteicama mātēm, kuras baro bērnu ar krūti.

**Transportlīdzekļu vadīšana un mehānismu apkalpošana**

Īpaši piesardzības pasākumi nav nepieciešami.

***Sinupret* pilieni satur alkoholu (etilspirtu)**

Šīs zāles satur 456 mg alkohola (etilspirta) 50 pilienos, kas ir līdzvērtīgi 152 mg/ml (19 % (tilp.%)). Šo zāļu daudzums 50 pilienos ir līdzvērtīgi 12 ml alus vai 5 ml vīna. Nelielais alkohola daudzums zālēs neizraisīs ievērojamu ietekmi.

1. **Kā lietot *Sinupret* pilienus**

Vienmēr lietojiet šīs zāles tieši tā, kā aprakstīts šajā instrukcijā vai kā ārsts vai farmaceits Jums teicis. Neskaidrību gadījumā vaicājiet ārstam vai farmaceitam.

Ieteicamās devas

*Pieaugušie*

50 pilieni trīs reizes dienā (atbilst 150 pilieniem jeb 9 ml dienā).

**Lietošana bērniem un pusaudžiem**

Pusaudži no 12 gadu vecuma: 50 pilieni trīs reizes dienā (atbilst 150 pilieniem jeb 9 ml dienā).

Bērni vecumā no 6 līdz 11 gadiem: 25 pilieni trīs reizes dienā (atbilst 75 pilieniem jeb 4,5 ml dienā).

Bērni vecumā no 2 līdz 5 gadiem: 15 pilieni trīs reizes dienā (atbilst 45 pilieniem jeb 2,7 ml dienā).

*Sinupret* pilieni jālieto iekšķīgi, uzdzerot nedaudz ūdens.

Pirms lietošanas pudelīte kārtīgi jāsakrata!

Lietošanas laikā pudelīte jātur vertikāli.

Pacientiem ar jutīgu kuņģi *Sinupret* pilienus ieteicams lietot pēc ēšanas, uzdzerot glāzi ūdens.

**Ja esat lietojis *Sinupret* pilienus vairāk nekā noteikts**

Pēc pārdozēšanas var pastiprināties zemāk minētās nevēlamās blakusparādības (skatīt 4. punktu *Iespējamās blakusparādības*).

Ja esat pārsniedzis šo zāļu ieteicamo devu, lūdzu, informējiet par to ārstu. Ārsts izlems, kādi pasākumi ir nepieciešami.

**Ja esat aizmirsis lietot *Sinupret* pilienus**

Nelietojiet dubultu devu, lai aizvietotu aizmirsto devu, bet gan lietojiet parasto devu un turpiniet lietot šīs zāles, kā norādīts.

**Ja pārtraucat lietot *Sinupret* pilienus**

*Sinupret* pilienu lietošanas pārtraukšana parasti ir nekaitīga.

Ja Jums ir kādi jautājumi par šo zāļu lietošanu, jautājiet ārstam vai farmaceitam.

**4. Iespējamās blakusparādības**

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

*Retāk (var ietekmēt mazāk nekā 1 cilvēku no 100*): kuņģa-zarnu trakta traucējumi (piemēram, sāpes vēderā, slikta dūša).

*Reti* (*var ietekmēt mazāk nekā 1 cilvēku no 1000*): paaugstinātas jutības reakcijas (piemēram, izsitumi, nieze, ādas apsārtums).

*Nav zināmi (sastopamības biežumu nevar noteikt pēc pieejamiem datiem)*: alerģiskas reakcijas, piemēram, lūpu, mēles un rīkles un/vai balsenes tūska kopā ar elpceļu sašaurināšanos (angioedēma), sejas tūska un elpas trūkums.

Ja Jums rodas jebkādas blakusparādības, pārtrauciet šo zāļu lietošanu.

Parādoties pirmajām paaugstinātas jutības reakcijas pazīmēm, *Sinupret* pilienu lietošana jāpārtrauc.

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV 1003. Tīmekļa vietne: [www.zva.gov.lv](http://www.zva.gov.lv).

Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt *Sinupret* pilienus**

Uzglabāt bērniem neredzamā un nepieejamā vietā.

Uzglabāt temperatūrā līdz 25 °C.

Pēc pudelītes pirmreizējās atvēršanas tās saturu drīkst lietot 3 mēnešus.

Nelietot šīs zāles pēc derīguma termiņa beigām, kas norādīts uz iepakojuma pēc “Derīgs līdz:”. Derīguma termiņš attiecas uz norādītā mēneša pēdējo dienu.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko *Sinupret* pilieni satur**

*Aktīvās vielas:*

1 g *Sinupret* pilieni iekšķīgai lietošanai, šķīdums satur 290 mg spirta ekstrakta, kas iegūts no:

* + - genciānas saknes (*Gentianae radix*) 2 mg
    - prīmulas ziediem (*Primulae flos*) 6 mg
    - pļavas skābenes lakstiem (*Rumicis herba*) 6 mg
    - plūškoka ziediem (*Sambuci flos*) 6 mg
    - verbēnas lakstiem (*Verbenae herba*) 6 mg

Attiecība 1:3:3:3:3, ekstraģents  59 % (tilp.%) alkohola (etilspirta).

*Citas sastāvdaļas* ir attīrīts ūdens un 19 % (tilp.%) alkohola (etilspirta).

***Sinupret* pilienu ārējais izskats un iepakojums**

Ārējais izskats: dzidrs šķīdums dzeltenbrūnā krāsā.

Dažkārt ir novērojama viegla saduļķošanās vai nogulšņu rašanās, tomēr tā neietekmē šo zāļu drošumu un efektivitāti.

*Sinupret* pilieni pildīti stikla pudelītēs ar pilinātāju. Pudelītes ir iepakotas kartona kastītēs.

Pieejami šāda lieluma iepakojumi: 50 ml vai 100 ml.

Visi iepakojuma lielumi tirgū var nebūt pieejami.

**Reģistrācijas apliecības īpašnieks un ražotājs**

BIONORICA SE

Kerschensteinerstrasse 11‑15

92318 Neumarkt

Vācija

Tālr.: +49-9181-23190

Fakss: +49-9181-231265

E-pasts: info@bionorica.de

**Šī lietošanas instrukcija pēdējo reizi pārskatīta** 07/2022.